ועדת הכלכלה, כנסת 17, פרוטוקול מספר 498, 2008-02-19 09:00

חנא סוייד: בוקר טוב לכולם.

חנא סוייד: אני מתכבד לפתוח את ישיבת ועדת הכלכלה.

חנא סוייד: הנושא הוא: צווים להארכת תוקף צווי הכינון של המועצות, קרי, המועצה למוצרי פרי הדר, המועצה למוצרי פרי הדר והמועצה למוצרי תירס.

חנא סוייד: מדובר בצווים שתוקפם הסתיים ב-31.12.2007.

חנא סוייד: היום אנחנו ב-19.2 ואנחנו אמורים לדון בבקשה להאריך את התוקף של אותם צווים.

חנא סוייד: כמובן שעל פי החוק, הארכה של תוקף הצווים צריכה להיעשות בהתייעצות עם ועדת הכלכלה וזה מה שאנחנו עושים היום.

חנא סוייד: אני אבקש התייחסות לפרק הזמן שעבר, מה-31.12 ועד היום.

לאה ורון: אולי הגברת מילשטיין ממשרד הפנים תתייחס לעניין.

איתי עצמון: אני רוצה להוסיף לשאלת היו"ר.

איתי עצמון: לפי סעיף 22 לחוק הפרשנות, ביטולו של דין אין כוחו יפה להחיות דבר שלא היה לו תוקף בשעה שהביטול נכנס לתוקפו.

איתי עצמון: צריך לקחת גם את זה בחשבון.

דבי מילשטיין: כמובן שהכוונה שלנו היתה שהצו יוארך לפני ב-1.1.2008 אבל זה לא יצא.

דבי מילשטיין: לכן אני מבקשת שההתייעצות וההערות שלכם יהיו כך שאתם מסכימים שזה יוארך מה-1.1.2008.

דבי מילשטיין: אנחנו, כמובן, נתייעץ עם משרד המשפטים לקראת הפרסום, כדי לוודא שזה בסדר.

איתי עצמון: כשעיינתי בצווים ראיתי שבצו, שנוגע לכינון מועצה למוצרי עגבניות יש טעות.

איתי עצמון: ביטלתם של את המועצה למוצרי תירס ובכינון מועצה למוצרי פרי הדר שוב פעם יש טעות, וכתוב מוצרי תירס.

איתי עצמון: צריך לתקן את הטעויות.

דבי מילשטיין: אנחנו נעשה הגהה לפני שהשר יחתום על הצו.

דבי מילשטיין: מאחר שלא הבאנו את הצווים ורק להתייעצות, אני מתנצלת.

יצחק זיו: אנחנו בעד.

יורם לוי: בוקר טוב.

יורם לוי: אני ראש מינהל מזון במשרד התעשייה ובכובעי השני אני משמש גם כיושב ראש המועצות.

יורם לוי: המועצות האלה הוקמו על פי חוק המועצות של פירות וירקות, משנת 1973 והמועצות האלה משמשות את המפעלים למטרה אחת בלבד והיא מטרת ייעול ושיפור היצוא של מדינת ישראל בתחומים האלה.

יורם לוי: אלה מועצות שפועלות בו זמנית ובאותו כובע.

יורם לוי: זאת אומרת, זאת אותה הנהלה ואותם חברים.

יורם לוי: בסך הכל מדובר ב-10 מפעלים.

חנא סוייד: בכל הענפים?

יורם לוי: כן, בכל הענפים.

יורם לוי: יש מצבים שמפעל אחד מייצר עגבניות ותירס וכדומה.

יורם לוי: במשך השנים בעצם התפקידים של המועצות הוגדרו כפי שאנחנו כתבנו לוועדה והם בעיקר הדרכה, מחקר ופיתוח משותף, השתתפות בגופים בינלאומיים שעוסקים בנושא כגון ועדת "קודקס אלמינטריוס" במסגרת "Food and Agriculture" ברומא.

יורם לוי: גופים שבעצם מטרתם היא מחקרית אבל הדברים האלה מאפשרים למפעלים הבודדים להיות מעודכנים בתקינה הבינלאומית, להיות במצב שהם יכולים גם לדאוג לאינטרסים של מדינת ישראל כאשר מתעוררת איזו בעיה בין אינטרס ישראלי לבין חוקים או חקיקה שמתגבשת בגופים הבינלאומיים.

יורם לוי: המועצה ממומנת כולה מכספי החברים.

יורם לוי: לא מעורב כאן כסף ממשלתי, תקציבי או כלשהו, כך שכל הכספים הם כספי החברים.

יורם לוי: הפעילות היא בתחומים האלה והמאזן של הגוף מאושר על ידי שר התמ"ת פעם אחת בשנה, לאחר שעבר את כל התהליכים.

חנא סוייד: באיזה היקף תקצי במדובר?

יורם לוי: השנה מדובר על כ-500,000 שקל לשלושתם.

יורם לוי: מדובר במנכ"ל, פקידה ועוד קצת הוצאות של השתתפות בגופים בינלאומיים וכאלה דברים.

יורם לוי: אלה הוצאות מאוד מאוד קטנות.

יורם לוי: בסך הכל הוא מנוהל ביעילות ובצורה טובה מאוד.

יצחק זיו: למעשה כל שלוש המועצות פועלות ביחד.

יורם לוי: כן, אבל פורמאלית, מבחינת החוק, מדובר בשלוש מועצות נפרדות.

יצחק זיו: המועצות מחולקות או יכול להיות שבמועצה אחת יהיו כמה גופים?

יורם לוי: הם פועלים כגוף אחד.

יורם לוי: יש להם מועצת מנהלים.

יצחק זיו: האם אחת המועצות מטפלת בכמה נושאים או שכל אחת מטפלת בנושא ספציפי?

יורם לוי: אני חושב שכל אחד מטפל בנושא ספציפי.

אורי קינמון: יש אחד שעוסק בזה, אז הוא מטפל בכל.

יצחק זיו: זה לא מועצה לענף התירס ומועצה לענף העגבניות?

אורי קינמון: לא, אבל לא כל המפעלים עוסקים באותם תחומים.

אורי קינמון: הוא יכול לפעול, על פי בקשת חלק מהמפעלים, בנושא מסוים ספציפי.

לאה ורון: אולי תציג את עצמך לוועדה.

אורי קינמון: אני המנכ"ל של גן שמואל מזון.

חנא סוייד: אתה חבר באחת המועצות?

אורי קינמון: כן.

חנא סוייד: מי ממנה את המועצה?

חנא סוייד: כמה אנשים יש במועצות?

יורם לוי: שר התעשייה ממנה את המועצות.

יורם לוי: אני משמש בתוקף מינוי השר.

יורם לוי: חברי המועצה מתמנים על ידי השר בהמלצת התעשייה אבל המינויים הם של שר התעשייה.

חנא סוייד: בכמה אנשים מדובר?

חיים שמולינזון: אני מנהל המועצה.

חיים שמולינזון: האנשים ממומנים על ידי השר בהמלצת המפעלים שחברים במועצה.

חיים שמולינזון: בדרך כלל במועצה ממונה מישהו בתפקיד ניהולי ומישהו בתפקיד טכנולוגי.

חיים שמולינזון: למועצה יש הרבה מה לומר בצד הטכנולוגי כי זה הצד שמדריך את המפעלים ומקבל אינפורמציה מכל הגופים השונים בחוץ לארץ שאנחנו חברים בהם.

חיים שמולינזון: האינפורמציה זורמת מהמועצה אל החברים, הטכנולוגים והמנהלים.

חיים שמולינזון: בדרך כלל לכל מפעל יש שני חברים במועצה.

חנא סוייד: אז אנחנו מדברים על 20 חברים במועצות.

חיים שמולינזון: נכון.

חנא סוייד: אנחנו מדברים על 3 מועצות ואחר כך על מועצת גג?

חיים שמולינזון: לא, יש 3 מועצות ולשלושתן יש מנהל משותף.

חיים שמולינזון: לכל מפעל, בהתאם לתחום שהוא מתעסק, הוא נמצא במועצה הספציפית.

חנא סוייד: האם ישנם מקרים בהם שלושת המועצות מתכנסות יחד?

חיים שמולינזון: בהחלט, בהתאם לפעילות של המפעלים.

חיים שמולינזון: ישנם מפעלים שמייצרים עגבניות, תירס וגם הדרים.

חנא סוייד: אתם ממנים אנשים מקרב התעשייה עצמה ובכל זאת מדובר במועצה שהיא ציבורית.

חנא סוייד: אין ניגודי אינטרסים?

יורם לוי: ישנם גם נציגים של משרדים.

יורם לוי: אני נציג ציבור, מינוי של שר, ובתפקידי אני משמש כראש מנהל מזון במשרד התעשייה.

יורם לוי: יש נציג של משרד החקלאות ויש נציג של ארגון מגדלי הירקות.

חנא סוייד: תחילתו של הצו הוא 1.1.2008, כפוף לבדיקה של משרד המשפטים.

יצחק זיו: אני בעד.

חנא סוייד: אני קובע שהוועדה קיימה את הליך ההתייעצות והיא מאשרת את הצווים בכפוף לאישור של משרד המשפטים.